Document ID: 31978R2457

NEUVOSTON ASETUS (ETY) N:o 2457/78,
annettu 16 päivänä lokakuuta 1978,
Euroopan talousyhteisön ja Tunisian tasavallan välisen tiettyjä Tunisiasta peräisin olevia alkuperänimityksen saaneita viinejä koskevan sopimuksen tekemisestä kirjeenvaihtona
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission suosituksen,
sekä katsoo, että
Euroopan talousyhteisön ja Tunisian tasavallan yhteistyösopimus(1) allekirjoitettiin 25 päivänä huhtikuuta 1976,
samana päivänä allekirjoitettu väliaikainen sopimus(2) tuli voimaan 1 päivänä heinäkuuta 1976 yhteistyösopimuksen kaupallisten määräysten panemiseksi täytäntöön ennakolta, ja
olisi hyväksyttävä kirjeenvaihtona tehty yhteistyösopimuksen 20 artiklassa ja väliaikaisen sopimuksen 13 artiklan 2 kohdassa tarkoitettu sopimus Tunisian lainsäädännön mukaisesti alkuperänimityksen saaneisiin, yhteisön tuontitullista 50 000 hehtolitran vuotuisen yhteisön tariffikiintiön rajoissa vapautettuihin viineihin sovellettavan, mainituissa artikloissa määrätyn menettelyn voimaantulosta,
ON ANTANUT TÄMÄN ASETUKSEN:
1 artikla
Hyväksytään yhteisön puolesta Euroopan talousyhteisön ja Tunisian tasavallan välinen tiettyjä Tunisiasta peräisin olevia alkuperänimityksen saaneita viinejä koskeva kirjeenvaihtona tehty sopimus.
Sopimuksen teksti on tämän asetuksen liitteenä.
2 artikla
Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 16 päivänä lokakuuta 1978.

Labels: 18
3
17
5